यही पुस २३ गतदेखि शुरू हुने भनिएको तेस्रो तनहुँ महोत्सव तथा पश्चिमाञ्चल औद्योगिक व्यापार मेलाको मिति परिवर्तन भएको छ । मङ्गलवार बसेको महोत्सव निर्णायक समितिको बैठकले ‘विशेष कारण’ भन्दै पुस २३को सट्टा २४ गतेबाट महोत्सव गर्ने निर्णय गरेको हो । सो महोत्सव माघ ३ गतेसम्म चल्ने भएको छ । तनहुँ उद्योग वाणिज्य सङ्घका अध्यक्ष एवम् महोत्सव निर्णायक समितिका संयोजक मोहनकुमार विकले महोत्सव शुरू हुने दिन सर्नुमा आन्तरिक कारण भएको जानकारी दिए ।
